CELEX: C2005/205/51
Language: et
Date: 2005-08-20 00:00:00
Title: Kohtuasi T-226/05: Dimitra Lantzoni 14. juuni 2005. aasta hagi Euroopa Ühenduste Kohtu vastu

20.8.2005   
            
            
               ET
            
            
               Euroopa Liidu Teataja
            
            
               C 205/28
            
         Dimitra Lantzoni 14. juuni 2005. aasta hagi Euroopa Ühenduste Kohtu vastu
   (Kohtuasi T-226/05)
   (2005/C 205/51)
   Kohtumenetluse keel: prantsuse
   Dimitra Lantzoni, elukoht Luxembourg, esitas 14. juunil 2005 Euroopa Ühenduste Esimese Astme Kohtule hagi Euroopa Ühenduste Kohtu vastu. Hageja esindaja on advokaat Michèle Bouché.
   Hageja palub Esimese Astme Kohtul:
   
               —
            
            
               mõista Euroopa Kohtult välja 50 000 euro suurune hüvitis moraalse kahju eest, mida hageja on kandud oluliste õigusrikkumiste tõttu, mis tõid kaasa hageja karjääriredelil samale tasemele jäämise;
            
         
               —
            
            
               mõista kohtukulud välja Euroopa Kohtult.
            
         Õiguslikud alused ja peamised argumendid
   3. juunil 2004 esitas hageja, Euroopa Ühenduste Kohtu ametnik, kahju hüvitamise nõude moraalse ja varalise kahju hüvitamiseks, mida hageja on kandud oluliste õigusrikkumiste tõttu, mis tõid kaasa hageja karjääriredelil samale tasemele jäämise alates uue edutamissüsteemi sisseseadmisest 2000. aastal. Kuna kõnealune nõue, nagu ka hageja kaebus, jäeti rahuldamata, esitas hageja käesoleva hagi. Nõuete põhjenduseks toob hageja esile, et nii tema ametialase karjääri väidetav seiskumine kui ka tema kantud moraalne ja varaline kahju on tekkinud kohtu juhtkonna toimepandud oluliste ja korduvate rikkumiste tõttu nii seoses teenistuskäigu aruandega kui viimase alusel antud edutamispunktidega.